Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Pärast kaht päeva, kus Iisraeli tulistati üle 100 raketi ja mürsu,
näib püsivat õrn vaherahu
Iisraeli ja Iraani toetatud Palestiina Islamidžihaadi vahel.
Iisraeli lõksu jäänud Lõuna-Korea turistid
on sunnitud koju naasma,
kui seoses koronaviirusega peatati kahe riigi vahel lennuühendus.
Süüria valitsusväed jätkavad pealetungi
Iraani käepikenduste ja Vene õhutoetuse abil.
Ulatusliku operatsiooni sihiks
on vallutada Idlibis tagasi viimased džihadistide kontrollitud piirkonnad.
Pärast kaht päeva, kus Lõuna-Iisraeli tulistati üle 100 raketi ja mürsu,
ja Iisraeli armee tegi mitu suurt pommirünnakut
sõjarajatiste pihta nii Gazas kui Süürias,
näib püsivat õrn vaherahu
Iisraeli ja Iraani toetatud Palestiina Islamidžihaadi vahel.
Vaenutegevuse haripunktis eile õhtul
arutas peaminister Netanyahu Iisraeli kaitseladvikuga olukorda
ja ähvardas seejärel džihaadirühmitusi palestiinlaste enklaavis:
"Kui vaikust ei taastata,
käivitab Iisrael uuesti atentaadid terrorirühmituste juhtide pihta."
Eile käivitasime reidid mitmel tandril nii Süürias kui Gazas
ja jätkame rünnakuid lennukite, tankide ja helikopteritega.
Jätkame, kuni naaseb vaikus.
Minu sõnum terrorijuhtidele:
Kui vaikus ei taastu, olete teie järgmised.
Veidi hiljem, kella 23 paiku,
pärast kulissidetaguseid läbirääkimisi Egitpuse ja ÜRO vahendusel,
teatas Islamidžihaadi esindaja, et jõustunud on vaherahu.
Iisraeli ametnikud seda kohe ei kinnitanud,
kuid IDF esindusest teatati,
et Lõuna-Iisraeli asulates taastub vähehaval tavarutiin.
Vaatamata pingelisele vaikusele,
andis IDF tagala väejuhatus korralduse koolid täna kinni hoida
ja nii jäi 65 000 õpilast päevaks koju.
Viimases raundis õnnestus Iisraeli Iron Dome'i õhutõrjepatareidel
tabada ca 90 protsenti saabuvatest rakettidest.
Kahjuks õnnestus mõnel Iisraeli õhukaitsest läbi tungida
ja Iisraeli asulais plahvatada.
Üks mees sai keskmiselt viga ja veel umbes 15 inimest kergemalt.
Kõneledes laste mänguväljalt, mida tabas rakett eile,
kinnitas üks kohalik,
et džihadistide katsed juudiriiki hävitada
ei murra Iisraeli tugevat vaimu.
Nad tahavad hävitada, meie ehitame. Nad ei murra meie tugevat vaimu.
Vaatamata pingelisele vaherahule, mis paistab püsivat,
kordas IDF esindaja J. Conricus,
et armee on valmis ja pühendunud kaitsma Iisraeli ja selle kodanikke.
Võin öelda, et IDF on valmis, ettevalmistatud ja pühendunud
jätkama Iisraeli, ja riigi suveräänsuse kaitsmist,
kui Islamidžihaad või mõni muu rühmitus
ei lõpeta Iisraeli ründamist.
ÜRO peakorteris New Yorgis
võttis Julgeolekunõukogu ühehäälselt vastu resolutsiooni,
mis toetab kahe riigi lahendust Iisraeli-palestiinlaste konfliktile.
Resolutsioon, mida toetas ka USA,
ei maini president Trumpi rahuplaani ehk nn sajandi tehingut.
Samas pole resolutsioon seotud ka palestiinlaste nõudmisega
saada iseseisev Palestiina riik, pealinnaga Ida-Jeruusalemmas,
ega anna palestiinlastele kogu Läänekallast,
kuhu kuuluvad ka Jordani org ning Juuda ja Samaaria.
Nõukogu liikmed kordasid toetust
läbirääkimistel saavutatud kahe riigi lahendusele
ning meenutasid varasemaid vastavaid ÜRO resolutsioone
ja rahvusvahelist õigust,
mille järgi kaks demokraatlikku riiki, Iisrael ja Palestiina,
elavad kõrvuti rahus, ohututes ja tunnustatud piirides.
Julgeolekunõukogu istungil
andis ÜRO Lähis-Ida rahuprotsessi erikoordinaator ülevaate
olukorrast regioonis
ja kutsus koheselt lõpetama raketituld Iisraeli pihta.
Hr President, kasutan võimalust,
kutsuda koheselt lõpetama rakettide ja granaatide tulistamist,
mis võivad tõmmata Gaza uude vaenutegevusraundi.
Valimatu raketituli tsiviilasulate pihta rikub rahvusvahelist õigust
ja peab lõppema.
Lisaks andis tegi Mladenov ülevaate viimasest vaenutegevusest.
Raporti perioodil on Gazast Iisraeli asulate pihta tulistatud
üle 110 raketi. Viga on saanud neli, nende seas üks naine ja laps.
Iisraeli lennutati üle 100 süttiva õhupalli,
millest paljud kandsid lõhkeaineid.
Vastuseks tulistas IDF Hamasi ja PIS objektide pihta Gazas 102 raketti,
mis on vigastanud 7 palestiinlast, sh kaht last.
Raporti valguses avaldasid liikmesriigid muret
seoses viimase eskalatsiooniga Iisraeli ja Gaza džihaadirühmituste vahel,
ning õhutasid Iisraeli ja palestiinlasi kõnelustelauda naasma,
et konfliktile toimiv lahendus leida.
Iisraeli Ben Gurioni lennujaamas
on Lõuna-Korea turistid sunnitud koju naasma
pärast seda, kui nad jäid riiki lõksu
seoses koronaviiruse tõttu peatatud lendudega kahe riigi vahel.
Kui ligi 180 lõunakorealast naasid koju nädala algul,
kuid mitusada on veel isolatsioonis Tel Avivi lennujaamas.
Üks Korea turist kinnitas siiski, et Iisraeli valitsus
ja Lõuna-Korea saatkond püüavad olukorda lahendada.
Probleemi pole, kõik on korras ja palvetame nüüd,
et kõik pääseksid ohutult Koreasse.
Tean, et Iisraeli valitsus vastutab nende inimeste eest
ja Korea saatkond aitab neid. Arvan, et kõik saab korda.
John Yang mainis, et muretseb iisraellaste pahameele pärast
Lõuna-Korea külastajate suhtes seoses intsidendiga,
kus Korea palverändurid, teadmata, et on nakkusekandjad,
Iisraelis ringi reisisid.
Olen veidi mures, et iisraellased ei hakkaks korealasi kartma,
et kõik oleks sõbralik ja suhted säiliksid.
Ma ei taha suhete purunemist.
Kohalike raportite järgi kaalusid Iisraeli võimud võimalust
toimetada ca 200 Lõuna-Korea turisti
karantiini Jeruusalemma lähedale armeebaasi.
Kohalikud elanikud aga protestisid ja võimud otsustasid toimetada grupi
Ben Gurioni lennuvälja isoleeritud tsooni,
kuhu nad jäävad lahkumiseni.
Meeleavalduse ajal toonitasid iisraellased,
et nad pole vihased lõunakorealaste peale,
vaid pigem võimude peale,
kes tahtsid panna grupi armeebaasi, mis asub keset nende asulat.
Avaldame meelt hullu mõtte vastu tuua 200 korealast siia.
Teame, et korealased on armsad ja see pole nende süü,
kuid neid taheti tuua kogukonna keskusse.
Iisraeli põhjanaabri juures jätkavad Süüria valitsusväed pealetungi
Iraani käepikenduste ja Vene õhutoetuse abil.
Ulatusliku operatsiooni sihiks
on džihadistide kontrollitud alad 9-aastase sõja järel tagasi vallutada.
Viimase kahe päevaga
õnnestus Türgi toetatud islamimässulistel haarata Nairabi linn,
mille Süüria armee kahe päeva eest vallutanud oli.
Üks Türgi julgeolekuametnik kinnitas,
et Türgi armee toetas mässulisi rakettidega
ja islamimilitandid lahkuvad nüüd linnast.
Tasub teada, et Ankara osalusel on kõrge hind -
hukkunud on 17 türgi sõjaväelast.
Türgi president Erdogan kuulutab aga Ankara otsustavust
Assadi režiim piirialadel tagasi lüüa.
Sõidu eel Azerbaijani märkis Erdogan Ankaras pressikonverentsil,
et kuigi käivad Türgi-Vene kõnelused,
pole tippkohtumises Vene, Türgi, Prantsuse ja Saksa juhtide osalusel
veel täielikult kokku lepitud.
Vene delegatsioon saabut Türki homme.
Nädalavahetusel toimunud kõneluste suhtes nii palju,
et Macroni, Merkeli ja Putini vahel
veel täielikku kokkulepet pole.
Samal ajal, kui Türgi tegeleb probleemidega lõunapiiril Süüriaga,
tabas idapiiri Iraaniga 5,7-palline maavärin,
mis tekitas hävingut kümnetes mõlema riigi külades ja linnades.
Türgi Tervishoiuministeeriumi teatel hukkus 9 inimest ja viga sai 37,
kellest 9 on kriitilises seisundis.
Raportite teatel varises üksnes Türgis kokku üle 1000 hoone
ja käib ulatuslik operatsioon varemete alla jäänute päästmiseks.
Türgi sai koheselt rahvusvahelist abi loodusõnnetusega tegelemiseks.
Iraan aga ei vastanud TV7 kommentaaripalvele.
Aitäh vaatamast!
Paluge rahu Jeruusalemmale ning rahu ja päästet Iisraelile!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri